GUNKUL พุ่งแรง ขานรับงานโรงไฟฟ้า “วายุวินด์ฟาร์ม” เริ่ม COD
GUNKUL พุ่งแรง ขานรับงานโรงไฟฟ้าพลังงานลม "วายุวินด์ฟาร์ม" จ่ายไฟเข้าระบบ ล่าสุด ณ เวลา 11.00 น. อยู่ที่ 4.94 บาท บวก 0.24 บาท หรือ 5.11% สูงสุด 4.96 บาท ต่ำสุด 4.76 บาท ด้วยมูลค่าซื้อขาย 42.63 ล้านบาท
17 พ.ย. 2559

ผู้สื่อข่าวรายงานว่า ราคาหุ้นบริษัท กันกุลเอ็นจิเนียริ่ง จำกัด (มหาชน) หรือ GUNKUL ล่าสุด ณ เวลา 11.00 น. อยู่ที่ 4.94 บาท บวก 0.24 บาท หรือ 5.11% สูงสุด 4.96 บาท ต่ำสุด 4.76 บาท ด้วยมูลค่าซื้อขาย 42.63 ล้านบาท ขณะที่ดัชนีหุ้นไทยโดยรวมบวก0.02%
 
โดยราคาหุ้น GUNKUL ปรับตัวขึ้นแรงหลังจากที่โรงไฟฟ้าวายุวินด์ฟาร์ม จำนวน 50 เมกะวัตต์ (MW) จ่ายไฟเข้าระบบแล้ววานนี้ (16 พ.ย.)
อนึ่ง GUNKUL ระบุว่า บริษัท พัฒนาพลังงานลม จำกัด ซึ่งเป็นบริษัทย่อยประกอบธุรกิจโรงไฟฟ้าพลังงานลม โดยบริษัทถือหุ้นในสัดส่วนร้อยละ 99.99 ของทุนจดทะเบียนชำระแล้ว ได้ดำเนินการจำหน่ายไฟฟ้าเชิงพาณิชย์ ของโครงการโรงไฟฟ้าพลังงานลม โรงไฟฟ้าวายุวินด์ฟาร์ม จำนวน 50 เมกะวัตต์ (MW) แล้วเมื่อวันที่ 16 พ.ย.ที่ผ่านมา